  Майя Бывальцева Шаракан черкогуртын Тол Бабайлэн юртъерез доры нуись Свободы ульчаысь сюресэз тупатъяны кутскизы. Ужъёсты «Кышкыттэм но ӟечлыко сюресъёс» йӧскалык ӵектос улсын нуозы. Со сярысь элькун тӧролэн но кивалтэтлэн пресс-службазы ивортӥз. Сюреслэн кузьдалаез - 875 метр. Та дыре сюресчиос инъетсэ дасяло, сюрес дурез юнмато. Азьланяз асфальтобетон кык сӥен вӧлдозы. Элькун коньдэт чотын выль тротуар лэсьтозы. Тол Бабай доры котькуд ар кӧня ке сюрс куноос вуыло. Со сяна, отын кружокъёс, киужъёсъя юрт ужало Озьы ик туэ Якшудр-Бӧдья – Шаркан сюресэз йӧскалык ӵектосъя тупатъялозы. 2021-тӥ арын нацпроектъя 10 муниципал кылдытэтъёсын 47 сюрес люкетъёсты выльдозы. Соос пӧлын Можга, Якшур-Бӧдья, Пичи Пурга, Вотка, Камбарка, Вавож, Эгра, Сьӧлта, Шаркан но Ува ёросъёс. Тодэ вайытом, таяз арын элькунын 98 объектъёсты йӧскалык ӵектосъя тупатъяны малпало, туннэ нуналлы 28-аз ужало ни. Оглом 122 иськем сюресъёсты выльдозы.  Тегъёс: Шаркан Удмуртия сюресъёс тупатъянужъёс  